rejauldu/bengali-wikipedia huggingface dataset:
জারহারদাস ফ্রেডরিক জোহানেস লাইবেনবার্গ (; জন্ম: ৭ এপ্রিল, ১৯৭২) উত্তর কেপের আপিংটন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট, গ্রিকুয়াল্যান্ড ওয়েস্ট, অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে উদ্বোধনী ব্যাটসম্যান হিসেবে খেলাসহ ডানহাতে ফাস্ট-মিডিয়াম বোলিংয়ে পারদর্শী ছিলেন জারহারদাস লাইবেনবার্গ।   প্রথম-শ্রেণীর ক্রিকেট  ১৯৮৯-৯০ মৌসুম থেকে ২০০৪ সাল পর্যন্ত জারহারদাস লাইবেনবার্গের প্রথম-শ্রেণীর খেলোয়াড়ী জীবন চলমান ছিল। দর্শনীয় ডানহাতি ব্যাটসম্যান ছিলেন জারহারদাস লাইবেনবার্গ। সচরাচর সম্মুখের পায়ে ভর রেখে খেলতেন। খেলোয়াড়ী জীবনের শুরুতে গ্রিকুয়াস দলের পক্ষে প্রথম দুই খেলায় দূর্দান্ত খেলেন। ৮৪ ও ১০৮ রানের ইনিংস খেলেছিলেন তিনি। ১৯৯০ সালে ফ্রি স্টেটে চলে যান। সেখানেও তিনি তার খেলার ধারা অব্যাহত রাখেন। ঐ পর্যায়ে তাকে ইংল্যান্ড গমনার্থে দক্ষিণ আফ্রিকা দলে অন্তর্ভুক্ত করা হয়।  ১৯৯৫-৯৬ মৌসুমে নিজস্ব প্রথম দ্বি-শতরানের ইনিংস খেলে সংবাদ শিরোনামে চলে আসেন। কিন্তু, খেলায় ছন্দ হারিয়ে ফেলায় তাকে ১৯৯৭-৯৮ মৌসুম পর্যন্ত জাতীয় দলে খেলার জন্যে অপেক্ষার প্রহর গুণতে হয়।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন জারহারদাস লাইবেনবার্গ। ২৭ মার্চ, ১৯৯৮ তারিখে সেঞ্চুরিয়নে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৬ আগস্ট, ১৯৯৮ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  ১৯৯৪ সালে দক্ষিণ আফ্রিকার সদস্যরূপে ইংল্যান্ড গমনের সুযোগ লাভ করেন। তবে, তাকে কোন টেস্ট খেলায় রাখা হয়নি। এ সফরটি তার জন্যে সুবিধে বয়ে নিয়ে আসেনি। ১৯৯৮ সালে দক্ষিণ আফ্রিকা দলের সাথে পুনরায় ইংল্যান্ড গমন করেন। সিরিজের দ্বিতীয় টেস্টে তাকে দলে রাখা হয়। চারটি টেস্টে অংশ নিলেও তেমন আশাপ্রদ কোন খেলা উপহার দিতে পারেননি তিনি। ছয় ইনিংসে মাত্র ৫৯ রান তুলেন। কিন্তু, দূর্বলমানের ক্রীড়াশৈলী প্রদর্শনের কারণে টেস্ট দল থেকে তাকে বাইরে রাখা হয়। এরপর আর তাকে টেস্ট দলে রাখা হয়নি।  ৩৪.৭৬ গড়ে ৯,৩৮৭ রান তুলে প্রথম-শ্রেণীর খেলোয়াড়ী জীবনের সমাপ্তি টানেন। ক্রিকেটের পাশাপাশি অ্যাথলেটিক্স ও টেনিসে দক্ষতার পরিচয় দিয়েছিলেন। নিজ রাজ্যের পক্ষে ঐ দুটো খেলায় প্রতিনিধিত্ব করেছেন।   তথ্যসূত্র    আরও দেখুন   ডেনিস ডায়ার  এইচ. ডি. অ্যাকারম্যান  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  দক্ষিণ আফ্রিকান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:নাইটসের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:আফ্রিকানার ব্যক্তি বিষয়শ্রেণী:ওলন্দাজ বংশোদ্ভূত দক্ষিণ আফ্রিকান ব্যক্তি বিষয়শ্রেণী:জার্মান বংশোদ্ভূত দক্ষিণ আফ্রিকান বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
thumb|  হাসনাইন কাজিম একজন জার্মান সাংবাদিক এবং পাকিস্তানি বংশোদ্ভূত লেখক। তিনি ২০০৯ সালে সিএনএন সাংবাদিক পুরস্কারের বিজয়ী   কাজিমের জন্ম ১৯৭৫ সালে পশ্চিম জার্মানির ওলেনবার্গে পাকিস্তানি বাবা-মায়ের কাছে, যার পরিবার ১৯৪৭ সালে পাকিস্তানের স্বাধীনতার সময় ভারত থেকে করাচিতে পাড়ি জমান।  ১৬ বছর বয়সে তিনি জার্মান নাগরিকত্ব লাভ করেছিলেন।  ২০০৯ সাল থেকে ২০১৩ অবধি তিনি ডের স্পিগেলের দক্ষিণ এশিয়ার সংবাদদাতা এবং ইসলামাবাদে ছিলেন । পরে তিনি  ইস্তাম্বুল ভিত্তিক তাদের তুরস্কের সংবাদদাতা ছিলেন।  তিনি একটি বই লিখেছেন যাতে তিনি বর্ণনা করেন যে কীভাবে তার পরিবার প্রথম ভারত থেকে১৯৪৭ সালে করাচিতে  এবং পরে সত্তরের দশকে সেখান থেকে জার্মানি চলে এসেছিল।  কাজিম তার জার্মান, ভারতীয় এবং পাকিস্তানের সূত্র বর্ণনা করেছেন এবং জার্মানির বিদেশনীতি নিয়ে আলোচনা করেছেন।   তথ্যসূত্র   বিষয়শ্রেণী:মুহাজির ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:জার্মান সাংবাদিক
বাংলাদেশ আওয়ামী যুবলীগ বাংলাদেশের প্রথম যুব সংগঠন যা ১৯৭২ সালের ১১ই নভেম্বর প্রতিষ্ঠিত হয়। সংক্ষেপে যুবলীগ নামে সংগঠনটি বহুল প্রচলিত। এটি বাংলাদেশ আওয়ামী লীগের যুব অঙ্গসংগঠন। এর প্রতিষ্ঠাতা চেয়ারম্যান ছিলেন শেখ ফজলুল হক মনি। ২০১৯ সালের ২৩ নভেম্বর বাংলাদেশ আওয়ামী যুবলীগের সপ্তম জাতীয় কংগ্রেসে চেয়ারম্যান পদে শেখ ফজলে শামস পরশ ও সাধারণ সম্পাদক পদে মাঈনুল হোসেন খান নিখিল নির্বাচিত হন।   ইতিহাস  ১৯৭২ সালের ১১ই নভেম্বর শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত হয়। বাংলাদেশ আওয়ামী যুবলীগ ২০১২ সালের ১১ নভেম্বর ৪০ বছর পূর্তি উদযাপন করেছে। বাংলাদেশের গণতান্ত্রিক আন্দোলনের অন্যতম পথিকৃৎ নূর হোসেন ছিলেন যুবলীগের একজন সক্রিয় কর্মী। বিতর্ক   ২৩ মে, ২০১৫ সালে র‍্যাপিড অ্যাকশন ব্যাটালিয়ন (RAB) নোয়াখালী জেলার বেগমগঞ্জ উপজেলা, বসন্তেরবাগ গ্রামের এক যুবলীগ কর্মীকে অবৈধ অস্ত্রসহ গ্রেপ্তার করে।  চট্টগ্রামের কোতোয়ালি এলাকায় আল আরাফা ইসলামী ব্যাংকের মুরাদপুর শাখার নিরাপত্তাকর্মী হত্যার ঘটনায় জড়িত থাকার অভিযোগে স্থানীয় পুলিশের গোয়েন্দা বিভাগ (ডিবি) যুবলীগ নেতা গিয়াসকে গ্রেপ্তার করে।  যুবলীগ ও বাংলাদেশ ছাত্রলীগ বরিশাল সিটিতে ১০ কোটি টাকার সরকারি টেন্ডার জমা দেওয়া নিয়ে সংঘর্ষে জড়িয়ে পড়ে। এতে প্রায় এক ডজন লোক আহত হয়, যার মধ্যে একজন সাংবাদিকও ছিলেন।  যুবলীগ ২০১৯ সালে তার অফিস সম্পাদক কাজী আনিসুর রহমানকে দুর্নীতির অভিযোগে বহিষ্কার করে। তিনি অবৈধ ক্যাসিনোর বিরুদ্ধে অভিযানের সময় আত্মগোপনে চলে যান।  র‍্যাব ‘ক্যাসিনো সম্রাট’ নামে পরিচিত ঢাকা দক্ষিণ যুবলীগের সভাপতি ইসমাইল হোসেন চৌধুরী সম্রাটকে গ্রেপ্তার করে। তার বিরুদ্ধে ক্যাসিনো ব্যবসা, টেন্ডার বাণিজ্য এবং চাঁদাবাজির অভিযোগে মামলা দায়ের হয়। আওয়ামী লীগের ঘনিষ্ঠ সমর্থক হওয়া সত্ত্বেও তাকে বাংলাদেশ জামায়াতে ইসলামী নেতার বাড়ি থেকে গ্রেপ্তার করা হয়।  জুলাই হত্যাকাণ্ড অংশগ্রহণ  নিহত কর্মীদের তালিকা  জহির উদ্দিন, ৩০, ২২ মে ২০১৫ সালে নোয়াখালীর বেগমগঞ্জ উপজেলার কবিরহাট এলাকায় খুন হন।  আকবর আলী, একজন যুবলীগ কর্মী, ২০ মে ২০১৫ সালে নোয়াখালীর বেগমগঞ্জ উপজেলায় খুন হন।  কামাল উদ্দিন, ২২, লোহাগাড়া উপজেলার যুবলীগের কর্মী, ২১ মে ২০১৫ সালে খুন হন।  মোহাম্মদ ইউসুফ, ৩৫, আন্ডারচর ইউনিয়ন যুবলীগের সভাপতি, ৫ মার্চ ২০১৫ সালে বিরোধী দলের সদস্যদের হাতে খুন হন বলে অভিযোগ।  মো. মোল্লা আরিফ, যুবলীগের ২ নম্বর ওয়ার্ড ইউনিটের যুগ্ম সম্পাদক, ৯ এপ্রিল ২০১৫ সালে উত্তর গোরানের জোরপুকুর মাঠ এলাকায় খুন হন।   তথ্যসূত্র   বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশ আওয়ামী লীগ বিষয়শ্রেণী:বাংলাদেশের রাজনৈতিক দলের যুব শাখা
একজন শেখ বা শায়খ (     , pl. ,  ), সুফিবাদের একজন সুফি যিনি ইসলামী বিশ্বাসে উচ্চাকাঙ্ক্ষী দরবেশদের শিক্ষা, দীক্ষা এবং নির্দেশনা দেওয়ার জন্য অনুমোদিত।  নবীন সুফির জন্য শেখ অত্যন্ত গুরুত্বপূর্ণ, কারণ তিনি নিজেই আধ্যাত্মিকতার পথ অতিক্রম করেছেন। আধ্যাত্মিক গুরু হিসেবে দেখা হওয়ায়, শেখ সুফিবাদের শিষ্যের প্রতি আনুষ্ঠানিক আনুগত্য ( বায়া ) প্রকাশ করেন এবং শিষ্যের ভ্রমণের অনুমোদন দেন এবং শিষ্যকে রহস্যময় পথে চলতে সাহায্য করেন।  ইসলামী ঐতিহ্য শৃঙ্খল এবং বৈধতার গুরুত্বের উপর আলোকপাত করে। সুফিবাদে, শেখরা একটি অবিচ্ছিন্ন আধ্যাত্মিক শৃঙ্খল ( ইসনাদ, সনদ, সিলসিলা ) দ্বারা সংযুক্ত।  এই শৃঙ্খলটি পূর্ববর্তী সকল সুফি শায়খের সাথে সংযুক্ত থাকে এবং শেষ পর্যন্ত এটি উত্তরসূরীদের মাধ্যমে স্বয়ং নবীর সাথেও সম্পর্কিত হয়ে যায়। সুফিবাদের প্রসারের সাথে সাথে প্রভাবশালী শায়খরা খানকাহ, রিবাত এবং জাওইয়া নামে পরিচিত আধ্যাত্মিক কেন্দ্র এবং পথ অর্জন করতে শুরু করে।   শেখরা ভবিষ্যদ্বাণীমূলক বাস্তবতার প্রতিফলন ঘটান। এছাড়াও, তাদের মধ্যস্থতাকারীর ভূমিকা পালনের প্রত্যাশা করা হয়, কারণ তারা ধ্যান ও আধ্যাত্মিক ভ্রমণের মাধ্যমে ঈশ্বরের সান্নিধ্যে পৌঁছান। এমন শেখদের বিভিন্ন প্রকারভেদ রয়েছে।  শেখের বৈধতা, তার লেখক বা অন্যান্য শেখদের অখণ্ড শৃঙ্খলের উপর ভিত্তি করে। শৃঙ্খল যত ছোট হবে, ব্যক্তি তত বেশি কর্তৃত্বপূর্ণ হয়ে উঠবে।   শিক্ষক-শাইখরা শুধু ধর্মীয় শিক্ষাই দিতেন না, পাশাপাশি তারা গভীর ধর্মতত্ত্ব ও আধ্যাত্মিক জ্ঞানও প্রদান করতেন। তাদের শিষ্যরা দীর্ঘ সময় ধরে শিক্ষা লাভের জন্য বিভিন্ন অঞ্চলে ভ্রমণ করত এবং বিভিন্ন শিক্ষক-শাইখের সান্নিধ্যে গিয়ে জ্ঞান আহরণ করত। এই সময়ে, ইসলামী বিশ্বে সুফি শেখদের ব্যক্তিগত কর্তৃত্ব ও সামাজিক ভূমিকা অন্যান্য যে কোনো নেতৃত্বের চেয়ে অধিক প্রভাবশালী হয়ে ওঠে। কারণ, বিকেন্দ্রীভূত শাসন ব্যবস্থার মধ্যে কৃষিভিত্তিক ও যাযাবর অর্থনীতির কার্যকরী পরিচালনার জন্য তাদের মধ্যস্থতা ও নেতৃত্বের দক্ষতা অত্যন্ত গুরুত্বপূর্ণ হয়ে উঠেছিল। শেখরা শুধু আধ্যাত্মিক পথপ্রদর্শকই ছিলেন না, বরং সামাজিক শৃঙ্খলা ও স্থিতিশীলতা বজায় রাখার ক্ষেত্রেও গুরুত্বপূর্ণ ভূমিকা পালন করতেন।    খিরকা   সুফিবাদে বংশের গুরুত্বের একটি উদাহরণ হল খিরকা। খিরকা, যার আক্ষরিক অর্থ 'রুক্ষ পোশাক, মাথার খুলি, মোটা পোশাক', এটি জ্বল সুফিবাদে একটি দীক্ষা প্রক্রিয়া যা "চোখের সাথে বিনিয়োগ" নামে পরিচিত যেখানে শেখ শিষ্যের উপর খিরকা পরিয়ে দেন। এই কাজটি সেই সময়ের কথা মনে করিয়ে দেয় যখন মুহাম্মদ আলীর উপর একটি চাদর পরিয়েছিলেন। এর পরে শিষ্য সুফি তরিকার সাথে যোগ দিতে এবং শেখের অধীনে পড়াশোনা চালিয়ে যেতে সক্ষম হন।    সিলসিলা   সুফিবাদে সিলসিলা শব্দটি মুহাম্মদ এবং তাঁর সাহাবীদের সাথে সম্পর্কিত বংশধারার সুফি তরিকা এবং শেখদের মধ্যে সংযোগ স্থাপনকারী ধারাবাহিক আধ্যাত্মিক শৃঙ্খলকে বর্ণনা করতে ব্যবহৃত হয়।    আরো দেখুন   পীর (সুফিবাদ)  শেখ (দ্ব্যর্থতা নিরসন)   তথ্যসূত্র   বিষয়শ্রেণী:ইসলামি সম্মানসূচক উপাধি বিষয়শ্রেণী:ইসলামি অনুশীলন বিষয়শ্রেণী:ধর্মীয় নেতৃত্বের ভূমিকা বিষয়শ্রেণী:সুফিবাদ
থাম্ব| মাজা মিলিনকোভিচ মাজা মিলিনকোভিচ (;   এপ্রিল ১৯৮১  একজন বসনীয় ফাডো সঙ্গীতশিল্পী ও গীতিকার, যিনি এসআর বসনিয়া ও হার্জেগোভিনার রাজধানী সারায়েভোতে জন্মগ্রহণ করেন।  প্রথম ওবিএন মিউজিক ট্যালেন্ট শো,   বসনিয়া ও হার্জেগোভিনার জনপ্রিয় টেলিভিশন অনুষ্ঠানের ৬ জন ফাইনালিস্টের একজন হবার পর মিলিনকোভিচ ২০০৩ সালে বসনিয়া ও হার্জেগোভিনা এবং দক্ষিণ-পূর্ব ইউরোপের অন্যান্য অংশে ব্যাপক জনসাধারণের কাছে পরিচিত হয়ে ওঠেন।   সঙ্গীত পেশা    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:পর্তুগিজ ভাষার সঙ্গীতশিল্পী বিষয়শ্রেণী:২১শ শতাব্দীর বসনীয় গায়িকা
ফুল নেবো না অশ্রু নেবো ২০০০ সালে মুক্তিপ্রাপ্ত এফ আই মানিক পরিচালিত বাংলাদেশী প্রণয়ধর্মী পূর্ণদৈর্ঘ্য চলচ্চিত্র। এতে প্রধান চরিত্র ভূমিকায় অভিনয় করেছেন আমিন খান, শাবনূর ও শাকিব খান। এটি ২০০০ সালের ২৮ ডিসেম্বর প্রেক্ষাগৃহগুলোতে মুক্তি পায়।   অভিনয়শিল্পী   আমিন খান - রাজা  শাকিব খান - আকাশ  শাবনুর - পায়েল  পীযুষ বন্দ্যোপাধ্যায়  শান্তা ইসলাম - শেলী   সঙ্গীত  গীতি কথা, সুর ও সঙ্গীত পরিচালনা করেন আহমেদ ইমতিয়াজ বুলবুল।   আলোচনা  ২০২৪ সালের ২ ডিসেম্বর শাকিব খানের অফিসিয়াল ইউটিউব চ্যানেলে ঢাকা ক্যাপিটালস নিয়ে আয়োজিত একটি অনুষ্ঠানে আমিন খান একটি সাক্ষরিত করেন ওয়াল্টন স্মার্ট ফ্রিজের হয়ে, সেখানে দুজন ফুল নেবো না অশ্রু নেবো চলচ্চিত্রের "বিধি তুমি বলে দাও" গান নিয়ে স্মৃতিচারণ হয়। গানটির সর্বশেষ অনুপম মিউজিক ইউটিউব চ্যানেল থেকে ১০০ মিলিয়ন ভিউজ অতিক্রম করে।   তথ্যসূত্র    বহিঃসংযোগ        ইউটিউবে "ফুল নেবো না অশ্রু নেবো"  বিষয়শ্রেণী:২০০০-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:এফ আই মানিক পরিচালিত চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
থাম্ব|প্রতি বছর বিশ্বে বিক্রি হওয়া তিনটি ল্যাপটপের মধ্যে একটি একক তাইওয়ানীয় সংস্থা, কোয়ান্টা কম্পিউটার তৈরি করে নিচের তালিকাটি হচ্ছে কম্পিউটার রপ্তানিকারক দেশ গুলোর তালিকা। তথ্যটি ২০১২ এর , অর্থের পরিমাণ মিলিয়ন মার্কিন ডলার-এ দেখানো হলো। তথ্যটি দি অভজারভেটরী অফ ইকোনমিক কমপ্লেক্সিটি কর্তৃক প্রদত্ত । সম্প্রতি সেরা পনেরোটি দেশ তালিকায় রয়েছে ৷   # দেশ মূল্য (মিলিয়ন)১১৬৩,৪২১২২৬,২৬৭৩২৬,৬৮৬৪২০,৭৩৮৫১৭,৬৫০৬১২,৬১১৭১২,১১৬৮৯,২৮০৯৮,২৬১১০৭,২১০১১৬,৪০৯১২৪,৭৯৩১৩৪,৪৭০১৪৪,০৪৩১৫৩,৭৩৯   তথ্যসূত্র   অভজারভেটরী অফ ইকোনমিক কমপ্লেক্সিটি - যেসব দেশ কম্পিউটার রপ্তানি করে। (২০১২)  * বিষয়শ্রেণী:কম্পিউটার বিষয়শ্রেণী:পণ্য রপ্তানি অনুযায়ী দেশের তালিকা বিষয়শ্রেণী:কম্পিউটার শিল্প
খুমান লাম্পাক মেইন স্টেডিয়াম হল ভারতের মণিপুরের ইম্ফলে অবস্থিত একটি ক্রীড়া স্টেডিয়াম।  এটি ফুটবল ও অ্যাথলেটিক্সের জন্য মূলত ব্যবহার করা হয়ে থাকে। ৩৫,২৮৫ ধারণ ক্ষমতা সম্পন্ন এই স্টেডিয়ামটি ১৯৯৯ সালে প্রতিষ্ঠিত হয়েছিল। এটিতে কেবল মাত্র মাঠের একদিকে গ্যালারি অবস্থিত।  এই স্টেডিয়ামে রেকর্ড দর্শক সংখ্যা ৩৫,২৮৫ (২০১৭-১৮ আই-লিগ: নেরোকা ফুটবল ক্লাব বনাম ইন্ডিয়ান এরোস)। ২৫ মে ২০১১-তে স্টেডিয়ামের উন্নয়ন ও নতুন আলো লাগানোর কথা ঘোষণা করা হয়েছিল।  ফুটবল ম্যাচ এই স্টেডিয়াম মূলত নেরোকা ফুটবল ক্লাব ও ট্রাউ ফুটবল ক্লাব এর খেলা আয়োজন করে। দুটি ক্লাবই আই-লিগ-এ অংশ নেয়।  ২০২২ ডুরান্ড কাপ আয়োজন এই স্টেডিয়ামের উল্লেখযোগ্য ঘটনা, যা শুরু হয়েছিল ইম্ফল ডার্বি দিয়ে (নেরোকা বনাম ট্রাউ)। ১৮ আগস্ট ২০২২-এ, মণিপুর সরকার সকল সরকারী প্রতিষ্ঠানে অর্ধদিবস ছুটি ঘোষণা করে এই ম্যাচকে স্মরণীয় করে তুলতে। নেরোকা ট্রাউকে ৩–১ ফলাফলে হারায়।  তথ্যসূত্র  বিষয়শ্রেণী:মণিপুরের ফুটবল মাঠ বিষয়শ্রেণী:১৯৯৯-এ ভারতে প্রতিষ্ঠিত বিষয়শ্রেণী:মণিপুরের ক্রীড়া স্টেডিয়াম বিষয়শ্রেণী:২০শ শতাব্দীতে ভারতের স্থাপত্য
ন্যাশনাল গ্যালারি যুক্তরাজ্যের রাজধানী লন্ডন শহরের কেন্দ্রভাগে ওয়েস্টমিনস্টার এলাকায় ট্রাফালগার চত্বরে অবস্থিত একটি শিল্পকলা জাদুঘর ও চিত্রশালা। ১৮২৪ সালে প্রতিষ্ঠিত এই জাদুঘরটি ১৩শ শতাব্দী থেকে ১৯০০ সালের মধ্যে সৃষ্ট ২,৩০০টি চিত্রকর্মের একটি সংগ্রহশালা। চিত্রশালাটি একটি মুক্ত দাতব্য প্রতিষ্ঠান এবং সংস্কৃতি, সংবাদ প্রচারমাধ্যম এবং ক্রীড়া বিভাগের একটি অ-বিভাগীয় রাষ্ট্রীয় সংগঠন। চিত্রশালাটির সংগ্রহে এবং প্রধান সংগ্রহেও যুক্তরাজ্যের জনগণের জন্যে প্রবেশাধিকার উন্মুক্ত। জাদুঘরটি লুভ্র জাদুঘর, ব্রিটিশ মিউজিয়াম, এবং মেট্রোপলিটান মিউজিয়াম অফ আর্ট-এর পর বিশ্বের সর্বাধিক পরিদর্শিত শিল্পকলা জাদুঘর।  ইউরোপ মহাদেশীয় জাদুঘরগুলির তুলনীয়, ন্যাশনাল গ্যালারি একটি বিদ্যমান রাজকীয় বা দেশীয় শিল্প চিত্রকর্মের সংগ্রহশালা দ্বারা গঠিত হয়নি। ১৮২৪ সালে ব্রিটিশ সরকার যখন জন জুলিয়াস আঙ্গেরস্তেইন এর উত্তরাধিকারীদের থেকে, একটি বীমা সংস্থা এবং শিল্পকলার পৃষ্ঠপোষক থেকে ৩৮ টি  চিত্রকর্ম কেনার মধ্যদিয়ে এটির যাত্রা শুরু হয়। প্রাথমিক ভাবে কেনার পরে গ্যালারি প্রধানত তার প্রথম পরিচালকদের দ্বারা চূড়ান্ত করা হয়েছে, এর মধ্যে উল্লেখযোগ্য হল স্যার চার্লস লক ইস্টলেক, এবং ব্যক্তিগত অনুদান  দ্বারা, যা সংগ্রহের দুই তৃতীয়াংশ। ফলে সংগ্রহে এটি অনেক ইউরোপীয় জাতীয় গ্যালারীর তুলনায় আকারে ছোট হয়, কিন্তু পশ্চিমা চিত্র ভান্ডার কে বিকশিত করতে গুরুত্বপূর্ণ ভূমিকা পালন করে।Chilvers, Ian (2003). The Concise Oxford Dictionary of Art and Artists. Oxford Oxford University Press, p. 413. The formula was used by Michael Levey, later the Gallery's eleventh director, for the title of a popular survey of European painting: Levey, Michael (1972). From Giotto to Cézanne: A Concise History of Painting. London: Thames and Hudson  ন্যাশনাল গ্যালারির বর্তমান ভবনটি ১৮৩২ থেকে ১৮৩৮ সাল পর্যন্ত উইলিয়াম উইলকিন্স দ্বারা নকশা প্রণয়ন করা হয়। মূলত এই সময় থেকে ট্রাফালগার স্কয়ার সম্মুখের শুধুমাত্র বাইরের অংশটা অপরিবর্তিত রয়ে যায়, যেমন ভবনটি তার ইতিহাস জুড়ে খণ্ডে খণ্ডে সম্প্রসারণ করা হয়েছে। তথ্যসূত্র  বিষয়শ্রেণী:জাদুঘর বিষয়শ্রেণী:প্রত্নতত্ত্ব বিষয়শ্রেণী:গম্বুজ
ডোনাল্ড আইন্সলে "ডি এ" হেন্ডারসন (৭ সেপ্টেম্বর ১৯২৮ - ১৯ অগাস্ট ২০১৬) ছিলেন স্মলপক্স নির্মূল করার প্রধান কারীগর।Williams, John. "D.A. Henderson, the former dean of Bloomberg School of Public Health credited with eradicating smallpox, dies". Baltimore Sun. Retrieved 21 August 2016 অ্যামেরিকান এই চিকিৎসকের ১০ বছরের (১৯৬৭-১৯৭৭) ঐকান্তিক প্রচেষ্টায় সারা পৃথিবী থেকে স্মলপক্সের নিরসন হয় এবং বাচ্চাদের মধ্যে এই রোগ থেকে বাঁচতে টিকাকরণ শুরু হয়।Deans of the Bloomberg School. Johns Hopkins Bloomberg School of Public Health পরবর্তী জীবনে তিনি "জন হপকিন্স স্কুল অব পাবলিক হেল্থ"-এ ডিন হিসাবে ১৯৭৭-১৯৯০ পর্যন্ত কাজ করেন। তিনি ২০০২ সালে আমেরিকার সর্বোচ্চ সম্মান প্রেসিডেন্সিয়াল মেডেল লাভ করেন।Donald Henderson – Faculty Directory | Johns Hopkins Bloomberg School of Public Health.  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:পিটসবার্গ বিশ্ববিদ্যালয়ের শিক্ষক বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
সাজ, চিনির সাজ বা চিনির ছাঁচ একপ্রকার শুষ্ক চিনির তৈরি মিষ্টান্ন যা বাংলাদেশের উত্তরাঞ্চলে ব্যাপকভাবে জনপ্রিয় ছিল।  বর্ণনা সাজ একটি শুষ্ক ও ছাঁচে তৈরি সাদা মিষ্টান্ন। বিভিন্ন প্রাণী যেমন: হাতি, ঘোড়া, মাছ, পাখি প্রভৃতি আকৃতির ছাঁচে সাজ তৈরি হয়ে থাকে। সাধারণত বিভিন্ন অনুষ্ঠান-উৎসবে, গ্রাম্যমেলা বা হাটবাজারে বাতাসা, কদমার পাশাপাশি সাজ বিক্রি হতে দেখা যায়।  ইতিহাস সাজ শব্দটি ছাঁচ শব্দটি থেকে আগত বলে ধারণা করা হয়। সাজ তৈরির ইতিহাস প্রায় দেড়শত বছরের। মানিকগঞ্জের সাটুরিয়ায় দেড়শত বছর ধরে পৈত্রিক ব্যবসায় হিসেবে কারিগররা সাজ তৈরি করছেন বলে জানা যায়। এছাড়াও ময়মনসিংহ সাজ তৈরির জন্য বিখ্যাত ছিল।  রন্ধনপ্রণালী সাজ তৈরিতে কেবলমাত্র চিনি ব্যবহার করা হয়। প্রথমে বিশেষভাবে তৈরি করা একটি পাতিলে চিনি জ্বাল দিয়ে চিনির সিরা তৈরি করা হয়। চিনির সিরা তৈরি হলে গরম অবস্থায় সেটি কাঠের ফ্রেম বা ডাইসে ঢালা হয়। এই ছাঁচগুলো বিভিন্ন আকর্ষণীয় আকৃতির হয়ে থাকে। কাঠের ফ্রেমে ঠাণ্ডা হতে দিয়ে অপেক্ষার পর বের করে আনা হয় চিনির সাজ। ছাঁচ থেকে সাজ তৈরি হতে ১০ মিনিট মতো সময় লাগে।  প্রাপ্যতা ও উৎপাদন বাংলাদেশের বিভিন্ন অঞ্চলে সাজ মিষ্টান্ন হিসেবে জনপ্রিয়। ময়মনসিংহ, মানিকগঞ্জ এবং উত্তরঙ্গের বিভিন্ন জেলায় সাজ তৈরির ঐতিহ্য আছে। সাধারণত বৈশাখী মেলা বা অন্যান্য যে কোনো গ্রাম্য মেলায় চিনির সাজ খুবই জনপ্রিয় ছিল।  চিনির সাজ তৈরি কারিগরদের পারিবারিক ব্যবসা। অনেকেই বংশপরম্পরায় সাজ এবং বাতাসা, মিছরি প্রভৃতি উৎপাদনে জড়িত।  চিনির সাজ তৈরিতে লাভ কম। নতুন কারিগরদের মধ্যে সাজ তৈরির আগ্রহ কম। এছাড়াও চকোলেট এবং অন্যান্য মিষ্টান্নের ব্যাপক জনপ্রিয়তার ফলে সাজ শিল্পের পরিসর অনেক সংকুচিত হয়ে এসেছে।  তথ্যসূত্র  বিষয়শ্রেণী:বাংলাদেশের খাদ্য বিষয়শ্রেণী:বাংলার মিষ্টি বিষয়শ্রেণী:বাংলার খাদ্য বিষয়শ্রেণী:মিষ্টান্ন বিষয়শ্রেণী:মিষ্টি
সারি নাচ হলো  এমন একটি বিন্যাসিত নৃত্য যেখানে এক বা একাধিক  সারিতে সাজানো অবস্থায় একদল লোক পদক্ষেপের পুনরাবৃত্তিমূলক ক্রমে  নৃত্য করে।  এই সারিগুলি সাধারণত একই দিকে মুখ করে থাকে বা  একে অপরের খুব কমই মুখোমুখি হয়।  বৃত্ত নৃত্যের বিপরীতে, সারি নর্তকরা একে অপরের সাথে শারীরিক স্পর্শে থাকেনা। প্রতিটি নৃত্য সাধারণত একটি নির্দিষ্ট গানের তালে হয় এবং এর জন্য নামকরণ করা হয়‌।যেমন:ফুগডি, চা চা স্লাইড, ম্যাকারেনা  ও ইলেকট্রিক সুইং প্রভৃতি।Knight, Gladys L. (2014). Pop Culture Places: An Encyclopedia of Places in American Popular Culture, p.102. ABC-CLIO. .Lane, Christy (2000/1995). Christy Lane's Complete Book of Line Dancing, p.2-4. Human Kinetics. .Zakrajsek, Dorothy; Carnes, Lois; and Pettigrew, Frank E. (2003). Quality Lesson Plans for Secondary Physical Education, Volume 1, p.188. Human Kinetics. .  thumb|right|এসিনো লারিওতে উইকিম্যানিয়া ২০১৬-এ সারি নাচ তথ্যসূত্র  বিষয়শ্রেণী:সারি নৃত্য বিষয়শ্রেণী:লোকনৃত্য
বরুণ শর্মা (জন্ম ৪ ফেব্রুয়ারি ১৯৯০) একজন ভারতীয় চলচ্চিত্র অভিনেতা, যিনি কিছু ব্যবসাসফল চলচ্চিত্রে অভিনয় করেছেন এর মধ্যে ফুকরে (২০১৩) এবং কিস কিসকো পেয়ার কারু (২০১৫) উল্লেখযোগ্য। তার সবচেয়ে ব্যবসাসফল চলচ্চিত্রগুলোর মধ্যে আরো রয়েছে দিলোয়ালে (২০১৫), ফুকরে রিটার্নস (২০১৭), এবং ছিছোরে (২০১৯)।  শিক্ষা তিনি লরেন্স স্কুলে পড়াশোনা শুরু করেন, কিন্তু পরে তিনি এপিজে স্কুলে বদলি হোন ১১ এবং ১২ শ্রেণীর পড়াশোনা সম্পূর্ণ করার জন্য। তিনি আইআইএফটি চন্ডিগড় থেকে মিডিয়া এর উপর স্নাতক সম্পূর্ণ করেন। কর্মজীবন শর্মা ২০১৩ সালে ম্রিঘদীপ সিং লাম্বার কমেডি-ড্রামা চলচ্চিত্র "ফুকরে" এর মাধ্যমে বলিউডে আত্মপ্রকাশ করেন। চলচ্চিত্রটি ব্যবসাসফল হিসেবে খ্যাতি পায় এবং  বিশ্বজুরে  এর উপর আয় করে।  ২০১৪ সালে তিনি "য়ারো দা ক্যাচাপ" চলচ্চিত্রের মাধ্যমে পাঞ্জাবি চলচ্চিত্রে আত্মপ্রকাশ করেন।  ২০১৫ সালে তিনি অবিষেক ডোগ্রার "ডলি ডোলি" চলচ্চিত্রে অভিনয় করেন, কিন্তু চলচ্চিত্রটি বক্স অফিসে বিফল হয়। এরপর তিনি কপিল শর্মা এর সাথে ব্যবসাসফল চলচ্চিত্র "কিস কিসকো পেয়ার করু"তে অভিনয় করেন। ২০১৫ সালে তার শেষ চলচ্চিত্র রোহিত শেট্টি এর "দিলোয়ালে"। এতে তিনি শাহরুখ খান, বরুণ ধবন, কাজল এবং কৃতি স্যানন, চলচ্চিত্রটি বক্স অফিসের কয়েকটি আয়ের রেকর্ড ভেঙ্গে ফেলে। চলচ্চিত্রটি বিশ্বজুরে  এর উপর আয় করে।  দুই বছর তিনি সুশান্ত সিং রাজপুত এর সাথে ডিনেশ ভিজান এর "রাবতা" (২০১৭) চলচ্চিত্রে অভিনয় করেন। এটি বক্স অফিসে মুখ থুবরে পরে এবং চলচ্চিত্র সমালোচকরাও এর সম্পর্কে বিরুপ মন্তব্য করেন। ২০১৭ সালের শেষে তিনি "ফুকরে রিটার্নস" এ অভিনয় করেন, যা বক্স অফিস সফলতা পায় এবং বিশ্বজুরে  এর উপর আয় করে।  ২০১৮ সালে তিনি গোবিন্দ এর সাথে ব্যবসায়িকভাবে ব্যর্থ চলচ্চিত্র "ফ্রাইডে"তে অভিনয় করেন। ২০১৯ সালে তিনি "অর্জুন পাতিয়ালা", "খানদানি সাফাকানা" এবং "ছিছোরে" চলচ্চিত্রে অভিনয় করেন। তার পরবর্তি চলচ্চিত্র "রুহ আফজা"। এতে তিনি রাজকুমার রাও এবং জানবি কাপুর। চলচ্চিত্র তালিকা  বছর  চলচ্চিত্র  ভূমিকা  পরিচালক সূত্র ২০১৩ ফুকরে   দিলীপ "চুচা" সিং  ম্রিঘদীপ সিং লাম্বারাব্বা মে কিয়া কারু   গগন অম্রিত সাগর চোপরা ওয়ারনিং    অন্সুল পান্ডে   গুরমিত সিং ২০১৪ ইয়ারা দা ক্যাচাপ  ফতেহ কিং  অবয় বাইজু ছাব্বারা ২০১৫ আংরেজ   সিমারজিৎ সিংডলি কি ডোলি মাঞ্জোত চাড্ডা  অবিষেক ডোগরা কিস কিসকো পেয়ার কারু   করন  দিলোয়ালে   সিধু রোহিত শেট্টি২০১৭ রাবতা  রাধা  দীনেশ ভিজান ফুকরে রিটার্নসচুচা ২০১৮ফ্রাইডে রাজিব ছাব্ব্রা ২০১৯অর্জুন পাতিয়ালা ওনিধা সিং রোহিত জুগরাজ চৌহানখান্দানি শাফাকানা ভুশিঠ শিল্পী দাসগুপ্তছিছোরে সেক্সা নিতেশ তিওয়ারি২০২০জয় মাম্মি দিঅতিথি চরিত্র নবজ্জত গুলাটি   পুরস্কার এবং মনোনয়ন  বছর  চলচ্চিত্র  পুরস্কার  বিভাগ   ফলাফল ২০১৩  ফুকরেস্ক্রিন পুরস্কার  কমিক চরিত্রে সেরা অভিনেতা (পুরুষ)  স্টার গিল্ড পুরস্কার  সেরা ওয়াদাকারি আত্মপ্রকাশ (পুরুষ)  স্টার গিল্ড পুরস্কার  কমিক চরিত্র সেরা অভিনয়  জি সিনে পুরস্কার  কমিক চরিত্রে সেরা অভিনেতা    তথ্যসূত্র  বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:পাঞ্জাবের চলচ্চিত্র অভিনেতা বিষয়শ্রেণী:জলন্ধরের ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:লরেন্স বিদ্যালয়ের শিক্ষার্থী বিষয়শ্রেণী:এপিজে বিদ্যালয়ের শিক্ষার্থী বিষয়শ্রেণী:পাঞ্জাবের (ভারত) অভিনেতা বিষয়শ্রেণী:শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী
পেট্রাপোল রেলওয়ে স্টেশন হল পেট্রাপোল স্থলবন্দর এর কাছে অবস্থিত একটি রেলওয়ে স্টেশন।এটি পুরাতন দমদম-খুলনা লাইনের উপর অবস্থিত একটি স্টেশন।স্টেশনটি বনগাঁ শহর ও বনগাঁ রেলওয়ে স্টেশন থেকে ৪ কিলোমিটার দূরে ভারত-বাংলাদেশ সীমান্তে অবস্থিত।  ইতিহাস দমদম খুলনা রেল লাইন এর একটি স্টেশন হিসাবে স্টেশনটি চালু হয়।এর পর স্টেশনটি শেষ যাত্রী পরিষেবা প্রদান করে ১৯৭৬ সালে।পরবর্তীতে স্টেশনটি বন্ধ হয়ে যায়।২০০১ সালে স্টেশনটি পুনরায় চালু হয়। বর্তমানে স্টেশনটির মাধ্যমে ভারত ও বাংলাদেশ এর মাঝে পণ্য পরিবহন হয়।যাত্রী পরিষেবা বর্তমানে বন্ধ রয়েছে।  তথ্যসূত্র  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পেট্রাপোল
এসএমএস মিটিওর ছিল জার্মান রাজকীয় নৌবাহিনির একটি এভিসো জাহাজ, যা ছিল মিটিওর শ্রেণীর প্রথম জাহাজ। এটি এসএমএস কমেটের ভগিনী জাহাজ ছিল। এটি জার্মানিওয়াফট শিপইয়ার্ডে তৈরি করা হয়েছিল।   ডিজাইন   মিটিওর-এর সামগ্রিক দৈর্ঘ্য ছিল ৭৯.৮৬ মিটার (২৬২.০ ফুট), বীম ছিল ৯.৫৬ মিটার (৩১.৪ ফুট) এবং এর ড্রাফট সম্মুখ ছিল সর্বোচ্চ ৩.৬৮ মিটার (১২.১ ফুট)। মালামাল বহনকালে এর ওজন ছিল ১,০৭৮ মেট্রিক টন (১,০৬১ লং টন; ১,১৮৮ শর্ট টন)। তার পরিচালনা ব্যবস্থায় দুটি উলম্বিক থ্রি সিলিন্ডার ট্রিপল এক্সপানশন ইঞ্জিন নিয়ে গঠিত। ইঞ্জিনের জন্য বাষ্প চারটি কয়লা ভিত্তিক লোকোমোটিভ বয়লার দ্বারা সরবরাহ করা হয়েছিল। জাহাজের পরিচালনা ব্যবস্থা তাকে সর্বোচ্চ ২০ নট (৩৭ কিমি/ঘ; ২৩ মা/ঘ) গতি প্রদান করতে সক্ষম ছিল এবং এর রেঞ্জ ছিল প্রায় ৯৬০ নটিক্যাল মাইল (১,৭৮০ কিমি; ১,১০০ মা) এর মধ্যে ৯ নট (১৭ কিমি/ঘ; ১০ মাপাঘ)। মিটিওরের ৭ জন অফিসার ও ১০৮ জন তালিকাভুক্ত ক্রু ছিল।Gröner, p. 96  এটি সজ্জিত ছিল চারটি ৮.৮ সেমি এসকে এল/৩০ বন্দুক দিয়ে, যার দুটি পাশাপাশি সামনের দিকে এবং দুটি পাশাপাশি জাহাজের পিছনের দিকে পিভটের উপরে সাজানো ছিল। বন্দুকসমূহ একসাথে ৪৬২ থেকে ৬৮০ রাউন্ড গোলাবারুদ নিক্ষেপ করতে পারত। এছাড়াও মিটিওরে তিনটি ৩৫ সেমি (১৪ ইঞ্চি) টর্পেডো টিউব ছিল, যার একটি বো-এ নিমজ্জিত ছিল এবং অপর দুইটি ডেকের উপরে ব্রোডসাইডে সাজানো ছিল। এর ১৫ মিমি (০.৫৯ ইঞ্চি) পুরু ডেক সুরক্ষিত ছিল, সেই সাথে ৩০ মিমি (১.২ ইঞ্চি) কনিংটাওয়ারের ইস্পাতের বর্ম প্লাটিং।   পরিসেবার ইতিহাস  মিটিওর ১৯৮৮ সালে কিলের জার্মানিওয়াফট শিপইয়ার্ডে তৈরি করা হয়েছিল এবং ১৮৯০ সালে ২০ জানুয়ারি চালু করা হয়েছিল। ১৮৯১ সালে ১৯ মে ফিটিং-আউট কাজ শেষ হওয়ার পর, মিটিওর জার্মান ফ্লিটে কমিশন লাভ করেছিল। মিটিওর জার্মান ফ্লিটে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি।Gardiner, p. 257 ১৮৯৩ সালে এটিকে ডিসপাস ভ্যাসেল হিসাবে আই বিভাগে স্থান্তারিত করা হয়েছিল, যেখানে সাসেন-ক্লাস আয়রোণক্লাডের চারটি জাহাজের সাথে ক্ষান্ত হয়েছিল।Naval and Military Notes, p. 814  ১৮৯৫ সালে মিটিওরকে ফ্রন্ট লাইন সার্ভিস থেকে তুলে নেওয়া হয়েছিল এবং মৎস রক্ষণাবেক্ষণ কাজে ব্যবহার করা হয়েছিল। এ কাজেও এক বছর লাগানোর পর তাকে পরিসেবার বাইরে স্থাপন করা হয়েছিল। ১৮৯৯ সালে তার ভগিনী জাহাস কমেটের সাথে হালকা ক্রুইজার হিসাবে ভাগ করা হয়েছিলGardiner & Gray, p. 143 এবং দুটি একই সাথে নৌবাহিনীর রেজিস্টার থেকে তাড়িত হয়। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল। ১৯১৯ সালে জার্মান ডিফেক্ট এটিকে বিক্রি করে দেয় এবং রেন্ডসবার্গে এটি ভেঙ্গে ফেলা হয়েছিল।   নোট    বহিঃসংযোগ           বিষয়শ্রেণী:জার্মান রাজকীয় নৌবাহির এভিসো
জৈন্তাপুর থানা বাংলাদেশের সিলেট জেলার অন্তর্গত জৈন্তাপুর উপজেলার একটি থানা।   প্রতিষ্ঠাকাল  ১৯৬০ সালে নিজপাট ও দরবস্ত ইউনিয়ন নিয়ে জৈন্তাপুর থানা প্রতিষ্ঠিত হয়।   প্রশাসনিক এলাকাসমূহ  জৈন্তাপুর উপজেলার ৬টি ইউনিয়নের প্রশাসনিক কার্যক্রম জৈন্তাপুর থানার আওতাধীন।  ইউনিয়নসমূহ:  ১নং নিজপাট  ২নং জৈন্তাপুর  ৩নং চারিকাটা  ৪নং দরবস্ত  ৫নং ফতেপুর  ৬নং চিকনাগুল   আরও দেখুন   জৈন্তাপুর উপজেলা  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:জৈন্তাপুর উপজেলা